Suchinthana/ta-wikipedia huggingface dataset:
புனைவியத் திறனாய்வு

புனைவியத் திறனாய்வு என்பது கலை, இலக்கியம், மெய்யியல், சமயம், அரசியல் போன்ற பல துறைகளில் தாக்கத்தை ஏற்படுத்திய புனைவியக் கோட்பாட்டை அடிப்படையாகக் கொண்ட திறனாய்வு ஆகும். 18 ஆம் நூற்றாண்டில் தோற்றம் பெற்ற இது 18, 19 ஆம் நூற்றாண்டுகளில் பயன்பாட்டில் இருந்தது. புதியசெந்நெறியியத்தில் இருந்து அதற்கு எதிராகத் தோன்றிய இவ்வியக்கம் பல நாடுகளில் பல்வேறு வளர்ச்சிக் கட்டங்களைக் கொண்டிருந்ததால் இதற்குச் சரியான வரைவிலக்கணம் கூறுவது கடினமானதாக காணப்படுகிறது.

கலைஞர்களும், இலக்கியப் படைப்பாளர்களும் விதிமுறைகளுக்கும் கட்டுப்பாடுகளுக்கும் உட்படாமல் சுதந்திரமான இலக்கியம் படைக்க வேண்டும் என்னும் கொள்கையைப் புனைவியம் முன்னெடுத்தது. பகுத்தறிவு, விதிமுறைகள் போன்றவற்றுக்கு மாறாகக் கற்பனைக்குப் புனைவியம் முக்கியத்துவம் கொடுத்தது. உண்மை நிலை, யதார்த்தம் போன்றவற்றை இது முதன்மையானவைகளாகக் கருதவில்லை.

குறிப்புகள்

உசாத்துணைகள்
 பஞ்சாங்கம், க., இலக்கியமும் திறனாய்வுக் கோட்பாடுகளும், அன்னம், தஞ்சாவூர், 2011.
 நடராசன், தி. சு., திறனாய்வுக் கலை, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
 திறனாய்வுக் கோட்பாடுகளின் பட்டியல்‎‎

திறனாய்வு
சர்ளா பென்

சர்ளா பென் (ஆங்கிலம்: Sarla Behn) இந்தியாவின் சுற்றுச்சூழலியலாளர்களுர் ஒருவராக அறியப்படுபவர் ஆவார். இவர் 1901 ஆம் ஆண்டு ஏப்ரல் மாதம் 5 ஆம் தியதி பிறந்தவர். உத்தரகாண்டின் குமான் பகுதியில் சுற்றுச் சூழல் தொடர்பான விழிப்புணர்வை ஏற்படுத்தினார். இவர் காந்தியின் இரண்டு ஆங்கிலேய மகள்களுள் ஒருவர் என அழைக்கப்பட்டவர்.இவர் 1982 ஆம் ஆண்டு ஜூலை மாதம் 2 ஆம் தியதி மரணமடைந்தார்.

மேற்கோள்கள்

இந்திய சுற்றுச்சூழல் செயற்பாட்டாளர்கள்
1901 பிறப்புகள்
1982 இறப்புகள்
காந்தியவாதிகள்
ஜம்னாலால் பஜாஜ் விருது பெற்றவர்கள்
அனுபம் மிஸ்ரா

அனுபம் மிஸ்ரா (ஆங்கிலம்: Anupam Mishra, இந்தி:i: अनुपम मिश्र, உருது : انوپم مشرا‎) இந்தியாவைச் சார்ந்த சுற்றுச்சூழலியலாளர் ஆவார். இவர் 1948 ஆம் ஆண்டு பிறந்தவர். இவர் காந்தியவாதியாகவும், எழுத்தாளராகவும், பத்திரிகையாளராகவும், நீர் மேலாண்மையாளராகவும் அறியப்பட்டார். இவர் 1996 ஆம் ஆண்டு இந்திய மத்திய அரசின் விருதைப் பெற்றார். நீர் மேலாண்மை தொடர்பாக ராஜஸ்தான், மத்தியப் பிரதேசம், மஹாராஷ்டிரம் மற்றும் உத்திரப் பிரதேசம் ஆகிய மாநிலங்களின் கிராமங்களுக்கு வழிகாட்டியுள்ளார்.

இராஜஸ்தான் மாநிலத்தில் உள்ள நீர்நிலைகள் மற்றும் கிணறுகளைப் பற்றி ஆராய்ந்து, குளங்களின் வரலாறு குறித்து இவர் எழுதிய 'The ponds are still relevant' என்னும் புத்தகம் மிக முக்கியமானது. இந்நூலை 'குளங்கள் இன்றும் உயிர்வாழ்கின்றன' (யாழிசைப் பதிப்பக வெளியீடு-2017), 'குளக்கரைகளில் இளைப்பாறும் வரலாறு' (தன்னறம் வெளியீடு-2018) என்னும் பெயர்களில் தமிழில் வெளிவந்துள்ளன.

மேற்கோள்கள்

1948 பிறப்புகள்
இந்திய சுற்றுச்சூழல் செயற்பாட்டாளர்கள்
2016 இறப்புகள்
காந்தியவாதிகள்
மகாராட்டிர எழுத்தாளர்கள்
ஜம்னாலால் பஜாஜ் விருது பெற்றவர்கள்
உண்மை மற்றும் நல்லிணக்க ஆணைக்குழு

உண்மையைக் கண்டறியும் ஆணைக்குழு (truth commission) அல்லது உண்மை மற்றும் நல்லிணக்க ஆணைக்குழு (truth and reconciliation commission)  அரசாங்கம் செய்யும் தவறுகளைக் கண்டறிந்து வெளிப்படுத்தி  அதிலுள்ள பிரச்சனைகளைத் தீர்க்கும் ஒரு குழுவாகும்.

இலங்கை

வெளி இணப்புகள்
தென்னாப்பிரிக்காவின் உண்மை மற்றும் நல்லிணக்க ஆணைக்குழு வீடியோ பதிவுகள்

மனித உரிமைகள்
ஒப்பீட்டுத் திறனாய்வு

ஒப்பீட்டுத் திறனாய்வு என்பது இலக்கியப் படைப்புக்களை ஒன்றுடன் ஒன்று ஒப்பிட்டு ஆராயும் திறனாய்வு முறையைக் குறிக்கும். இலக்கியங்களை ஒப்பியல் முறையில் அணுகும்போது இலக்கியம் குறித்த பல்வேறு புதிய புதிதல்களும் அனுபவங்களும் கிடைக்க வாய்ப்பு ஏற்படுகின்றது. ஓரளவுக்கு ஒத்த தன்மைகளைக் கொண்ட இலக்கியப் படைப்புக்களையே ஒப்பீட்டு முறையில் திறனாய்வது வழக்கு. முற்றிலும் முரண்பட்ட படைப்புக்களை ஒப்பீட்டு அடிப்படையில் திறனாய்வது சாத்தியம் இல்லை. ஒப்பீட்டுத் திறனாய்வு தற்காலத்தில் மேலும் வளர்ச்சி பெற்று ஒப்பிலக்கியம் எனப்படும் தனித்துறையாக ஆகியுள்ளது.

நோக்கங்கள்
ஒப்பீட்டுத் திறனாய்வு, இலக்கியங்களை ஒப்பிடுவதையே நோக்கமாகக் கொண்டுள்ளது. இத்தகைய ஒப்பீட்டின்போது, ஒரே மொழி இலக்கியங்களின் ஒப்பீடு, ஒரு படைப்பாளியில் வெவ்வேறு இலக்கியப் படைப்புக்களின் ஒப்பீடு, ஒரே நாட்டில் உருவாகிய இலக்கியங்களின் ஒப்பீடு, வெவ்வேறு நாட்டு இலக்கியங்களின் ஒப்பீடு எனப் பல்வேறு வகையான ஒப்பீடுகள் கவனத்தில் கொள்ளப்படுகின்றன. இவ்வாறு புதிய கோணத்தில் பார்ப்பதன் மூலம் குறித்த இலக்கியத்தின் பண்புகளை மேலும் சிறப்பாகவும், நிறைவாகவும், புரிந்துகொள்ள முடிகிறது. ஒப்பிலக்கியம் வளர்ச்சியடைந்தபோது, குறிப்பாக அமெரிக்காவில், இலக்கியங்களை ஒன்றோடொன்று ஒப்பிடுவது மட்டுமன்றி, இலக்கியத்தைச் சமூகவியல், மெய்யியல் போன்ற துறைகளுடனும், ஓவியம், சிற்பம், நடனம், நாடகம், கட்டிடக்கலை போன்ற பிற கலைகளுடனும் ஒப்பிட்டு அவற்றுடனான தொடர்புகளைக் கண்டறிவதும் நோக்கங்களாகக் கொள்ளப்பட்டன.

அடிப்படைகள்
ஒப்பீட்டுத் திறனாய்வுச் செயற்பாடுகளுக்கு அடிப்படையாகச் சில கருதுகோள்கள் உள்ளன. இவற்றைப் பின்வருமாறு தி. சு. நடராசன் பட்டியல் இட்டுள்ளார்.
 ஒத்த சமுதாய-வரலாற்றுச் சூழல்களில் பிறக்கும் இலக்கியங்கள் ஒத்த தன்மைகளைப் பெற்றிருக்கக்கூடும்.
 ஏற்புத் திறனைச் சார்ந்து ஓர் இலக்கியம் இன்னோர் இலக்கியத்தின் மீது செல்வாக்குச் செலுத்தக்கூடும்.
 மொழி, இனம், அரசியல்-புவியியல் பரப்பு போன்றவற்றால் வேறுபட்டிருந்தாலும், அத்தகைய வரையறைகளையும் மீறி, வேறுபட்ட பண்பாடுகளில் உருவாகும் இலக்கியங்கள் தம்முள் ஒத்த பண்புகளையும், பயன்களையும் பெற்றிருக்கக்கூடும்.
 ஒன்றுபட்டும், வேறுபட்டும் அமைகின்ற பின்புலங்களில் இருந்து பார்க்கும்போது குறிப்பிட்ட இலக்கியத்தின் பண்புகளும் கூறுகளும் மேலும் தெளிவாகத் தெரியக்கூடும்.

குறிப்புகள்

உசாத்துணைகள்
 பஞ்சாங்கம், க., இலக்கியமும் திறனாய்வுக் கோட்பாடுகளும், அன்னம், தஞ்சாவூர், 2011.
 நடராசன், தி. சு., திறனாய்வுக் கலை, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
 திறனாய்வுக் கோட்பாடுகளின் பட்டியல்‎‎

வெளியிணைப்புக்கள்
 தமிழ் இணையக் கல்விக் கழகத்தின் பாடம் - திறனாய்வும் அணுகுமுறையும் - ஒப்பீட்டுத் திறனாய்வு
 தமிழ் இணையக் கல்விக் கழகத்தின் பாடம் - திறனாய்வும் அணுகுமுறையும் - ஒப்பியல் அணுகுமுறை

திறனாய்வு
நெய்வேலி சந்தானகோபாலன்

நெய்வேலி சந்தானகோபாலன் (பி. 1963) தமிழகத்தைச் சேர்ந்த கருநாடக இசைப் பாடகர் ஆவார்.. இவர் தனது தாயாரிடம் இசை கற்க ஆரம்பித்தார். ஆரம்பகாலங்களில் செம்பை சி. எஸ். அனந்தராம பாகவதர் மற்றும் ஸ்ரீரங்கம் ஸ்ரீ ரங்கநாதனிடம் கற்றார். பின்னர் மதுரை  டி. என். சேசகோபாலனிடம் பயிற்சி பெற்றார்.

விருதுகள்
 இசை அரசர்
 வாணி கலா சுதகரா

மேற்கோள்கள்

கருநாடக இசைப் பாடகர்கள்
1963 பிறப்புகள்
வாழும் நபர்கள்
சங்கீத கலாநிதி விருது பெற்றவர்கள்
திருச்செல்வம் (இயக்குநர்)

திருச்செல்வம் வேலுச்சாமி தமிழ்த் தொலைக்காட்சித் தொடர் இயக்குநரும், நடிகரும் ஆவார். இவர் கோலங்கள், மாதவி, பொக்கிஷம், சித்திரம் பேசுதடி என்ற தொடரை இயக்கியுள்ளார்.

ஆரம்பகால வாழ்க்கை 
தஞ்சாவூர் மாவட்டம் பேராவூரணி தாலுக்காவிலுள்ள 'நாடியம்' என்றும் ஊரில் பிறந்தார். இவருக்கு 2 சகோதரிகள் உண்டு. இவர் தான் கடைசி மகன்.

சொந்த ஊர் நாடியத்தில் ஐந்தாம் வகுப்பு வரை படித்தார்  அதன் பின் தேவக்கோட்டை டி.பிரிட்டோ உயர்நிலைப்பள்ளியில் பத்தாம் வகுப்பு வரையும், போர்டு பிஷப் பள்ளியில் பிளஸ் டூ முடித்தார். அதன் பின்னர் தஞ்சை பூண்டி கல்லூரி பி.எஸ்.சி., பிசிக்ஸ் படித்தார். அஞ்சல் வழியில் அண்ணாமலை பல்கலைக்கழகத்தில் எம்.ஏ., படித்தார். கலைத்துறை ஆர்வம் கொண்ட இவர், 1988ல் சென்னை திரைப்படப் பயிற்சி கல்லூரி சேர்ந்து, 1991ல் படிப்பை முடித்து வெளியேறினார். அதன் பிறகு சவுண்ட் என்ஜினியராக ஐந்தாண்டு பணியாற்றினார்.

திரைப்படங்களில் 
இவர் சுஜாதா டப்பிங் தியேட்டரிலும், பிரசாத் ஸ்டூடியோவில் இளையராஜா மியூசிக் கம்போஸ் செய்யும் ஒலிப்பதிவு கூடத்திலும் பணிபுரிந்தார். இவர் தமிழ், மலையாளம், தெலுங்கு, இந்தி என்று பல மொழிகளில் தயாரான நூற்றுக்கும் மேற்பட்ட படங்களில் சவுண்ட் என்ஜினியராகப் பணியாற்றினார்.

சின்னத்திரையில் 
திருமுருகன் இயக்கிய மெட்டி ஒலி தொலைக்காட்சித் தொடரில் இவர் இணை இயக்குனராகப் பணியாற்றினார். அதே தொடரில் மாப்பிள்ளை சந்தோஷ் வேடத்தில் நடிகராக அறிமுகமானார். அதன் பிறகு இவருக்கு நடிப்பில் நல்ல பெயர் கிடைத்தது. இவர் முதலில் விகடன் ஒளித்திரை தயாரித்த கோலங்கள் என்ற நெடுந்தொடரில் இயக்குனராக அறிமுகமானார். இந்த தொடரில் தேவயானியுடன் இணைந்து நடித்தார். இந்த தொடரில் தேவயானி (அபி)யின் நண்பராக (தொல்காப்பியன்) நடித்தார். இந்த தொடர் 6 ஆண்டுகள் ஒளிபரப்பாகியது. கோலங்கள் தொடரை அடுத்து சன் தொலைக்காட்சிக்காக மாதவி என்ற தொடரை இயக்கினார். அதன் பிறகு பொக்கிஷம் என்ற தொடரை கலைஞர் தொலைக்காட்சிக்காக தயாரித்து, இயக்கி அதில் கதாநாயகனாக நடித்தார். அதே தொடரில் தயாரிப்பாளராக அறிமுகமானார். தற்போது சன் தொலைக்காட்சியில் எதிர் நீச்சல் (2022) என்ற தொலைக்காட்சி தொடரை இயக்கி நடித்து வருகிறார். இதில் அவரின் கதாபாத்திரத்தின் பெயர் "ஜீவானந்தம்" .

தொலைக்காட்சித் தொடர்கள்

விருதுகளும் கௌரவிப்புக்களும்

வெளி இணைப்புகள் 
கோலங்கள் - திருச்செல்வம்

மேற்கோள்கள் 

வாழும் நபர்கள்
தமிழ்த் தொலைக்காட்சி நாடக இயக்குநர்கள்
தமிழ்த் தொலைக்காட்சி நடிகர்கள்
உம்கொன்ரோ வெய் சிசுவே

உம்கொன்ரோ வெய் சிசுவே (Umkhonto we Sizwe, தமிழில்: தேசத்தின் ஈட்டி, ஆங்கிலம்: Spear of the Nation) என்பது ஆபிரிக்க தேசிய காங்கிரசின் ஆயுதப் படைப் பிரிவு ஆகும். நெல்சன் மண்டேலா இந்தப் படைப்பிரிவை தொடங்கி தலைமை தாங்கினார். இது 1953 ஆம் ஆண்டில் இருந்து 1990 ஆம் ஆண்டு வரை மரபுசாரா கெரில்லாப் போர்முறைத் தாக்குதலை நிறவெறி அரசுக்கு எதிராக நடத்தியது.   

அறப் போராட்டம் கொள்கையாகவோ அல்லது வியூகமாகவோ பயன் தராதால், கொடுரூரமான எதிரியை எதிர்க்க தாம் மாற்று வழிகள் பரிசீலிப்பது அவசியம் என்று இந்த அமைப்பு தொடங்க முன் மண்டேலோ தெரிவித்து இருந்தார். இந்த அமைப்பு தொடக்கய காலத்தில் பெரும்பாலும் கேந்திர முக்கியத்துவம் வாந்த உள்கட்டமைப்புக்களைத் தகர்க்கும் நடவடிக்கைகளிலேயே ஈடுபட்டது.  இந்த அமைப்பு தொடங்கிய சில காலத்துக்குள்ளேயே மண்டேலா சிறை வைக்கப்பட்டார்.

மேற்கோள்கள்

வெளி இணைப்புகள் 
 Nelson Mandela's legacy: As a leader, he was willing to use violence - 
Collection of uMkhonto we Sizwe (MK) documents – from anc.org, timeline and manifesto.

தென்னாப்பிரிக்காவில் இனவொதுக்கல்
ஆர்பியம்

ஆர்பியம் (orphism) அல்லது ஆர்பியக் கியூபிசம் (Orphic Cubism) என்பது, கியூபிசத்தில் இருந்து கிளைத்த ஒரு கலை இயக்கம். ஓவியங்களில் தூய பண்பியல் தன்மையையும், பிரகாசமான நிறங்களையும் பயன்படுத்திய இவ்வியக்கத்தினர், பால் சிக்னாக், சார்லசு என்றி, சாய வேதியியலாளரான யூசென் செவ்ரோல் போன்றோரின் கோட்பாட்டு எழுத்துக்களின் செல்வாக்குக்கு உட்பட்டிருந்தனர். இந்த இயக்கம், கியூபிசத்துக்கும், பண்பியல் ஓவியத்துக்கும் இடையிலான ஒரு மாறுநிலைக் கட்டமாகவே பார்க்கப்படுகிறது. கியூபிசத்தில் ஒற்றைவண்ண ஓவியங்கள் வரையப்பட்ட காலத்தில் நிறங்களைப் பயன்படுத்தி ஆர்பிய இயக்கத்துக்கு முன்னோடிகளாக இருந்தோர், பிரான்டிசேக் குப்கா, ராபர்ட் டிலூனே, சோனியா டிலூனே என்போராவர்.

பிரான்சுக் கவிஞரான கியோம் அப்பொலினயர் (Guillaume Apollinaire) என்பவரே ஆர்பியம் என்னும் பெயரை 1912 ஆம் ஆண்டில் முதன் முதலில் பயன்படுத்தினார். கிரேக்கக் பாடகரும், கவிஞருமான ஆர்பியசு என்பாரின் பெயரைத் தழுவியே இவ்வியக்கத்துக்குப் பெயர் உருவானதாகத் தெரிகிறது. இவ்வியக்கத்தைச் சேர்ந்த ஓவியர்கள் தமது படைப்புக்களில் ஆர்பியசின் உணர்ச்சிப் பாடல் தன்மைகளைப் புகுத்த முயற்சிப்பதை இப்பெயர் கருத்தில் கொள்வதாகத் தெரிகிறது.

குறிப்புகள்

இவற்றையும் பார்க்கவும்
 கியூபிசம்
 பண்பியல் ஓவியம்
 ஒத்திசைநிறவியம்

வெளியிணைப்புக்கள்

 நவீன ஓவிய அருங்காட்சியகச் சேகரிப்பு: ராபர்ட் டிலூனே
 நவீன ஓவிய அருங்காட்சியகச் சேகரிப்பு: சோனியா டிலூனே
 நவீன ஓவிய அருங்காட்சியகச் சேகரிப்பு: பிரான்டிசேக் குப்கா

ஓவியப்பாணிகள்
கலை இயக்கங்கள்
ஆப்கான் பெண்

ஆப்கான் பெண் (Afghan Girl) என அழைக்கப்பட்ட சரபாத் குலா (Sharbat Gula) 1972 ஆம் ஆண்டு பிறந்தவர். இவர் ஆப்கானித்தானைச் சேர்ந்தவர். சார்பத் குலாவின் வித்தியாசமான பச்சை நிற கண் விழிகள் காரணமாக, புகைப்பட நிபுணர் ஸ்டீவ் மெக்குரியால் புகைப்படம் எடுக்கப்பட்டவர். அப்புகைப்படத்தினால் இவர் ஆப்கான் பெண் என அழைகப்பட்டார். அப்புகைப்படம் 1985 ஆம் வருடத்திய நேஷனல் ஜியாக்கிரபி இதழில் அட்டைப் படமாக வெளிவந்தது. அப்புகைப்படம் எடுக்கப்படும் போது குலா  ஆப்கான் அகதியாக பாகிஸ்தான் அகதிகள் முகமில் தங்கியிருந்தார். அப்போது அவரது வயது 12. 2002 ஆம் ஆண்டு அதே புகைப்படக்காரரால் மீண்டும் புகைப்படம் எடுக்கப்படும் வரை குலா ஆப்கான் பெண் என்றே அறியப்பட்டார். அப்புகைப்படமானது ஆப்கானின் மோனோலிசா என்று அழைக்கப்படுகிறது.

வாழ்க்கை வரலாறு 

குலா பஷ்தூன் இனத்தைச் சார்ந்தாவர். சோவியத் யூனியன் ஆப்கானிஸ்தானில் போர் புரிந்த போது இவரின் பெற்றோர் கொல்லப்பட்டனர். அதன் பின் அகதியாக பாகிஸ்தான் அகதிகள் முகாமில் வசித்தவர்.

திருமண வாழ்க்கை 

1980 களின் பிற்பகுதியில் இவருக்குத் திருமணம்  நடைபெற்றது. 1992 ஆம் ஆண்டு இவர் ஆப்கானிஸ்தான் திரும்பினார். இவருக்கு ரோபினா, ஷாகிதா மற்றும் அலியா என்ற மூன்று மகள்கள் உள்ளனர். தனக்குக் கிடைக்காத கல்வி தனது மகள்களுக்குக் கிடைக்க வேண்டும் என குலா கூறியுள்ளார்.

புகைப்படம் 

1984 ஆம் வருடம் நாஜிர் பாஹ் அகதிகள் முகாமில் நேஷனல் ஜியாகிரபிக் குழுமத்தின் புகைப்பட நிபுணர் ஸ்டீவ் மெக்குரியால் குலா புகைப்படம் எடுக்கப்பட்டார். நிக்கான் எஃப்.எம் 2 வகை புகைப்படக் கருவியில் நிக்கார் 105 மி.மி எஃப் 2.5 ஆடி பயன்படுத்தப்பட்டு இப்புகைப்படம் எடுக்கப்பட்டது.

தேடுதல்
புகைப்படம் எடுக்கும் போது குலாவைப் பற்றிய எந்த விவரமும் தெரியாது. 2002 ஆம் ஆண்டு இவரை மீண்டும் தேடிக்கண்டடைந்த பின்னரே இவரைப் பற்றி தெரிய வந்தன. புகைப்பட நிபுணர் ஸ்டீவ் மெக்குரி 1990 ஆம் ஆண்டிலிருந்து இவரை பலமுறை தேடிவந்துள்ளார். 2002 குலா தனது 30 ஆம் வயதில் கண்டுபிடிக்கப்பட்டார். தன்னை இதற்கு முன் புகைப்படம் எடுத்ததையும் அவர் நினைவு கூர்ந்தார். பழைய புகைப்படத்துடன் இவரது கண்விழி ஒப்பிடப்பட்டு இவர்தான் ஆப்கான் பெண் என ஜான டாஹ்மான் உறுதி செய்தார். குலா தனது புகழ் பெற்ற ஆப்கான் பெண் புகைப்படத்தை 2002 ஆம் ஆண்டிற்கு முன் கண்டதில்லை. 2021-இல் தாலிபான்கள் ஆப்கானித்தானை கைப்பற்றிய பின்னர் சார்பத் குலா இத்தாலியில் அடைக்கலம் அடைந்துள்ளார்.

மேற்கோள்கள் 

ஆப்கானித்தான் மக்கள்
1972 பிறப்புகள்
வாழும் நபர்கள்
கோளப் பிறழ்ச்சி

கோளப் பிறழ்ச்சி (Spherical aberration) என்பது கோள ஆடியில் அல்லது வளைபரப்பாடியில்  (குவி, குழி ஆடிகளில்) ஒளிக்கதிர்கள் விழும் போது எல்லாக் கதிர்களும் ஒரே புள்ளியில் குவியாமல் ஒன்றிற்கு மேற்பட்ட குவியங்களைக் கொடுப்பதைக் குறிக்கும். ஒரே குவியத்திற்குப் பதில் பல குவியங்களைக் கொடுக்கும் இப்பண்பு கோளப்பிறழ்ச்சி எனப்படும். ஆடிகளில் மட்டுமில்லாமல் வில்லைகளிலும் இது நிகழும். கவனமாக வில்லைத் தொகுதிகளைத் தேர்ந்து எடுப்பதன் மூலம் கோளப் பிறழ்ச்சியினைத் தவிர்க்கலாம்.

மேற்கோள்கள்

ஒளியியல்
வடிவ ஒளியியல்
அத்தாரிண்டிகி தாரேதி

அத்தரிண்டிகி தாரேதி (பொருள்:அத்தை வீட்டுக்கு வழியென்ன?) 2013இல் வெளிவந்த தெலுங்கு நகைச்சுவைத் திரைப்படமாகும். திரிவிக்ரம் சிறீவாஸ் இப்படத்தினை இயக்கினார். பவன் கல்யாண், சமந்தா ருத் பிரபு ஆகியோர் முக்கிய கதாப்பாத்திரங்களில் நடித்திருந்தனர்.

நடிகர்கள்
 பவன் கல்யாண் - கௌதம் நந்தா/ சித்து
 சமந்தா ருத் பிரபு - சசி
 பிரணிதா - ப்ரமீளா
 பூமன் இரானி - இரகுநாதன் 
 நதியா 
 கோட்டா சீனிவாச ராவ் 
 அலி 
 பிரம்மானந்தம் 
 ம. சூ. நாராயணா 
 முகேஷ் ரிசி
 இங்கிலீஷ் விங்கிலிஷ் 
 தேவி ஸ்ரீ பிரசாத்
 மும்தாஜ் (நடிகை)

பாடல்கள்

ஆதாரங்கள்

வெளி இணைப்புகள்
 

2013 தெலுங்குத் திரைப்படங்கள்
இந்திய நாடகத் திரைப்படங்கள்
இத்தாலியில் படமாக்கப்பட்ட திரைப்படங்கள்
இந்தியத் தெலுங்குத் திரைப்படங்கள்
பிரணிதா சுபாஷ்

பிரணிதா சுபாஷ் (ஆங்கிலம்:Pranitha Subhash) இவர் ஒரு இந்திய திரைப்பட நடிகையும், வடிவழகியும் ஆவார். மேலும் இவர்  அக்டோபர் 17, 1992 ஆம் ஆண்டு பிறந்தார். மற்றும் தென்னிந்த மொழிகளான தமிழ், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.

2010 ஆம் ஆண்டில் தெலுங்குத் திரைப்படமான போக்கிரி திரைப்படத்தின் கன்னடப் பதிப்பில் முதன் முதலாக நடித்தார்.

திரைப்பட பட்டியல்

ஆதாரம்

வெளி இணைப்பு 
 

வாழும் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
1990 பிறப்புகள்
தெலுங்குத் திரைப்பட நடிகைகள்
கார்த்திகா நாயர்

கார்த்திகா நாயர் (Karthika nair) தென்னிந்தியத் திரைப்பட நடிகையாவார். இவர் தமிழ், தெலுங்கு, கன்னடம்,  மலையாளத் திரைப்படங்களில் நடித்து வருகின்றார். இவர் நடிகை ராதாவின் மூத்த மகள் ஆவார். 2009 ஆம் ஆண்டு ஜோஷ் என்ற தெலுங்குத் திரைப்படத்தின் மூலம் அறிமுகமானார். 2011 ஆம் ஆண்டு கோ என்ற திரைப்படத்தின் மூலம் தமிழ்த் திரைப்பட உலகிற்கு அறிமுகமானார்.

ஆரம்ப வாழ்க்கை 
இவர் முன்னால் நடிகை ராதாவின் மகள் ஆவார். இவருக்கு  ஒரு சகோதரன் மற்றும் ஒரு சகோதரியும் (துளசி நாயர்) உள்ளனர். இவரும் ஒரு நடிகையாவார். இவர் தனது பள்ளிப் பருவத்தை மும்பையில் உள்ள போடர் இன்டர்நேஷனல் பள்ளியில் படித்தார். இவர் தற்பொழுது லண்டன் பொருளாதார கல்லூரியில் (London School of Economics) தொழில் கல்வி படித்து கொண்டிருக்கிறார்.

தொழில் 
இவர் 2007ம் ஆண்டு தெலுங்கு திரைப்படத்துறையில் ஜோஷ் (Josh) என்ற திரைப்படத்தில் நடிகர் நாக சைதன்யாவின் திரைப்படத்தில் அவருக்கு ஜோடியாக அறிமுகமானார். இவர் 2011ம் ஆண்டு கோ என்ற தமிழ் திரைப்படத்தில் நடிகர் ஜீவாவுக்கு ஜோடியாக அறிமுகமானார். இந்தத் திரைப்படம் மிகப்பெரிய வெற்றித் திரைப்படமாகும். இவர் தமிழ், தெலுங்கு, மலையாளம், கன்னடம் போன்ற மொழிகளில் பல திரைப்படங்களில் நடித்துக்கொண்டு இருக்கின்றார்.

இவர் தற்பொழுது வா டீல், கோல்ட் மற்றும் புறம்போக்கு போன்ற திரைப்படங்களில் நடித்துக்கொண்டு இருக்கின்றார்.

திரைப்படங்கள்

வெளி இணைப்புகள்

மேற்கோள்கள்

1992 பிறப்புகள்
வாழும் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
இந்திய நடிகைகள்
கேரள நடிகைகள்
சென்னை நடிகைகள்
சென்னை வடிவழகிகள்
பவன் கல்யாண்

பவன் கல்யாண் (Pawan Kalyan, பிறப்பு: 2 செப்டம்பர் 1971) ஒரு தெலுங்கு மொழி திரைப்பட நடிகர், தயாரிப்பாளர், திரைக்கதையாசிரியர், இயக்குநர் மற்றும் அரசியல்வாதி ஆவார். இவர் தெலுங்கு நடிகரும், அரசியல்வாதியுமான சிரஞ்சீவியின் இளைய தம்பி ஆவார். இவர் ஜானி, பாலு, ஜல்சா, பஞ்சா, கேமராமேன் கங்கதோ ராம்பாபு, அத்தாரிண்டிகி தாரேதி உள்ளிட்ட 20க்கும் மேற்பட்ட திரைப்படங்களில் நடித்துள்ளார்.ஜனா சேனா கட்சி யின் நிறுவனர். தற்போது இவர் ஆந்திர பிரதேசத்தின் துணை முதல்வராக 2024 முதல் பணியாற்றி வருகிறார்.

திரைப்படங்கள்

மேற்கோள்கள்

வெளி இணைப்புகள்  
 

வாழும் நபர்கள்
தெலுங்குத் திரைப்பட நடிகர்கள்
1971 பிறப்புகள்
ஆந்திரப் பிரதேச அரசியல்வாதிகள்
தென்னிந்திய பிலிம்பேர் விருதுகளை வென்றவர்கள்
குண்டூர் மாவட்ட நபர்கள்
கேமராமேன் கங்கதோ ராம்பாபு

கேமராமென் கங்கதோ ராம்பாபு, 2012 ஆம் ஆண்டு வெளிவந்த தெலுங்கு திரைப்படம். இதற்கு கதை, திரைக்கதை எழுதி, இயக்கியுள்ளார், பூரி ஜகன்னாத். இந்த படத்தில் முக்கிய வேடங்களில், பவன் கல்யாண், தமன்னா ஆகியோர் நடித்துள்ளனர்.

நடிகர்களும் கதாப்பாத்திரமும்
பவன் கல்யாண் - ராம்பாபு
தமன்னா - கங்கா
பிரகாஷ் ராஜ் - ராணா ப்ரதாப் நாயுடு
காப்ரியேல - ஸ்மிதா
பிரம்மானந்தம்
கோட்டா சீனிவாச ராவ் - ஜவஹார் நாயுடு
நாசர் - சந்திரசேகர் ரெட்டி, ஆந்திரப்பிரதேச முதலமைச்சர்
ஆலி
தனிகெள்ள பரணி
தர்மவரப்பு சுப்பிரமணியம்

பாடல்கள்

2012 தெலுங்குத் திரைப்படங்கள்
பவன் கள்யாண் நடித்த திரைப்படங்கள்
இந்தியத் தெலுங்குத் திரைப்படங்கள்
ராகுல் ரவீந்திரன்

ராகுல் ரவீந்திரன் (Rahul Ravindran, பிறப்பு: 23 சூன் 1981) என்பவர் ஒரு இந்திய நடிகராவார். இவர் தமிழ், ஆங்கிலம் மற்றும் தெலுங்கு மொழித் திரைப்படங்களில் நடித்துள்ளார். 2010 ஆம் ஆண்டு மாஸ்கோவின் காவிரி திரைப்படத்தில் முதன் முதலாக நடித்துள்ளர்.  விண்மீன்கள் மற்றும் சூர்ய நகரம் ஆகிய திரைப்படங்கள் குறிப்பிடத்தக்கன.

திருமணம் 
இவர் மே 06, 2014 அன்று பிரபல பின்னணிப் பாடகியான சின்மயி என்பவரை திருமணம் செய்துக்கொண்டார். திருமணத்தில் கலந்து கொண்டவர்களிடம், மணமக்கள் பரிசு பொருள் எதுவும் வாங்கவில்லை. அதற்கு பதில், லடாக்கில் உள்ள மலை சாதியினரின் பள்ளிக்கு கட்டிடம் கட்ட உதவும்படி கேட்டுக்கொண்டனர்.

திரைப்பட பட்டியல்

மேற்கோள்கள்

வெளி இணைப்பு 
 
 Profile of Rahul Ravindran

இந்தியத் திரைப்பட நடிகர்கள்
வாழும் நபர்கள்
1981 பிறப்புகள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
ஆங்கிலத் திரைப்பட நடிகர்கள்
சென்னை நடிகர்கள்
காரோ மலை

காரோ மலை (Garo Hill) இந்திய மாநிலமான மேகாலயாவில் அமைந்துள்ளது. இங்கு காரோ மக்கள் என்னும் பழங்குடியினர் வசிக்கின்றனர்.   
இந்த மலைத்தொடரியில் ஐந்து மாவட்டங்கள் உள்லன. இவற்றில் டுரா என்ற நகரம் பெரியது. இங்கு பால்பாக்ராம் தேசியப் பூங்கா உள்ளது குறிப்பிடத்தக்கது.

சான்றுகள்

மேகாலயா
இந்திய மலைகள்
அந்தக முந்து... ஆ தருவாத...

அந்தகுமுந்து ஆ தருவாத என்பது 2013 ஆம் ஆண்டில் வெளியான தெலுங்கு திரைப்படம். இதை இந்திரகண்டி மோகன கிருஷ்ணன் இயக்கியுள்ளார்.

நடிகர்கள்
சுமந்த் அஸ்வின்
இஷா
ராவு ரமேஷ்
ரோகிணி
ரவிபாபு
ஜான்சி
மதுபாலா
அவசரால சீனிவாஸ்

பாடல்கள்
பாடல்களுக்கு கல்யாணி மாலிக் இசையமைத்துள்ளார். ஐதராபாத்தில், மே 30 2013ல் பாடல் தொகுப்பு வெளியானது.

வெளி இணைப்புகள்
விவரங்கள்

மேற்கோள்கள்

2013 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
இந்திரகண்டி மோகன கிருஷ்ணன்

இந்திரகண்டி மோகன கிருஷ்ணன், தெலுங்குத் திரைப்பட இயக்குநர் ஆவார்.

திரைப்படங்கள்

விருதுகள்
தேசிய திரைப்பட விருதுகள், இந்தியா - சுவர்ண கமலம் - கிரகணம் (2005)

நந்தி விருது
சிறந்த நடிகருக்கான நந்தி விருது - கிரகணம்  - 2005

மூலங்கள்

இணைப்புகள்
 
 Video Interview - Indraganti Mohana Krishna 

தெலுங்குத் திரைப்பட நடிகர்கள்
சிறந்த நடிகருக்கான நந்தி விருது பெற்றவர்கள்
இந்தியத் திரைப்பட நடிகர்கள்
1972 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
மேற்கு கோதாவரி மாவட்ட நபர்கள்
அரவிந்த் 2

அரவிந்த் 2, 2013 ஆம் ஆண்டில் வெளியான தெலுங்குத் திரைப்படம். ஏற்கனவே, வெளியான அரவிந்த என்ற திரைப்படத்தின் இரண்டாம் பாகம் இது.

நடிகர்கள்
ஸ்ரீ
மாதவிலதா
கமல் காமராஜு
அவசரால சீனிவாஸ்
அடோனிகா

வெளி இணைப்புகள்
விவரங்கள்

2013 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
போவியம்

போவியம் (Fauvism) இது பிரெஞ்சு மொழியில் காட்டு விலங்குகள் என்னும் பொருள்படும் லெ ஃபோவே (Les Fauves) என்னும் பெயருடைய நவீன ஓவியர்களைக் கொண்ட குழுவினரின் ஓவியப் பாணியைக் குறிக்கும். இருபதாம் நூற்றாண்டின் தொடக்கப் பகுதியைச் சேர்ந்த இவ்வோவியர்களுடைய படைப்புக்கள் மிகைப்படுத்திய பூச்சுத்தன்மை கொண்டவையாகவும், கடும் நிறங்களோடு கூடியவையாகவும் இருந்தன. போவியம் ஒரு பாணியாக 1900 ஆவது ஆண்டளவில் தொடங்கி 1910 ஆண்டுக்குப் பின்னரும் தொடர்ந்தது எனினும், இந்த இயக்கம் 1904 முதல் 1908 வரை மிகவும் குறைந்த காலமே இருந்தது. இக்காலப் பகுதியில் இவ்வியக்கத்தினரின் மூன்று கண்காட்சிகள் இடம் பெற்றன. என்றி மட்டிசு (Henri Matisse), ஆன்ட்ரே டெரெயின் (André Derain) ஆகியோர் இவ்வியக்கத்தின் முன்னணி ஓவியர்களாவர்.

குறிப்புகள்

இவற்றையும் பார்க்கவும்
 ஓவியத்தின் வரலாறு
 காட்சிக்கலை

வெளியிணைப்புக்கள்
தேசிய ஓவியக் கூடத்தின் நிரந்தர சேமிப்பில் இருந்து போவிய ஓவியங்கள் 
போவியம்: இருபதாம் நூற்றாண்டுத் தொடக்க கால ஒவியத்தின் காட்டு விலங்குகள்'' 

ஓவியப்பாணிகள்
கலை இயக்கங்கள்
தநா-07-அல 4777

தநா-07-அல 4777 (TN 07 AL 4777) என்பது 2009-இல் வெளிவந்த தமிழ்த் திரைப்படமாகும். இத்திரைப்படம் 2006-இல் வெளிவந்த டாக்ஸி நம்பர் 9211 எனும் இந்தி திரைப்படத்தின் மறு தயாரிப்பு ஆகும். இந்த இந்தி திரைப்படம் ஒரு அமெரிக்கத் திரைப்படத்தின் மறு தயாரிப்பு ஆகும்.

நடிகர்கள்
பசுபதி -மணியாக
அஜ்மல் அமீர் -கெளதமாக
மீனாட்சி - பூஜாவாக
சிம்ரன் - சுப்புலட்சுமி மணியாக

மேற்கோள்கள்

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிம்ரன் நடித்த திரைப்படங்கள்
விஜய் ஆண்டனி இசையமைத்த திரைப்படங்கள்
சான்யே 3

சான்யே 3 (Chang'e 3, )  சீன தேசிய விண்வெளி நிர்வாகத்தால்,  நிலவுப் பரப்புத் தேடல் திட்டத்தின் கீழ் உள்ளூர் நேரப்படி திசம்பர் 2, 2013 காலையில் (ஒ.அ.நே திசம்பர் 1) ஏவப்பட்ட நிலவு இறங்கூர்தியும் தேட்ட ஊர்தியுமாகும். இது சீனாவின் நிலவுப் பரப்புத் தேடல் திட்டத்தின் இரண்டாம் கட்டத்தின் அங்கமாகும். இது சீனாவின் முதல் நிலவுப்பரப்புத் தேட்டை ஊர்தியாகும். 

இந்த விண்வெளிக்கலன் சீனத் தொன்மவியலின்படி நிலவுக் கடவுளின் பெயரான சான்யே என்பதைக் கொண்டிருக்கிறது. முன்னதாக சான்யே 1, சான்யே 2 சுற்றுக்கலன்கள் அனுப்பப்பட்டுள்ளன.  நிலவுப் பரப்புத் தேட்டை ஊர்தியின் பெயர் யூட்டு என இடப்பட்டுள்ளது. மரகத முயல் எனப் பொருள்படும் இப்பெயர் இணைய கருத்துக்கணிப்பின்படி இடப்பட்டுள்ளது. சீனத் தொன்மவியல் கதைகளின்படி நிலவில் நிலவுக் கடவுளுக்குத் துணையாக வெள்ளை வண்ண மரகத முயல் வாழ்வதாக நம்பப்படுகிறது. இது நிலவின் சுற்றுப்பாதையில் திசம்பர் 6, 2013 (உள்ளூர் நேரம்) இணைந்தது.China moon rover enters lunar orbit: Xinhua

மேற்சான்றுகள்

சீன விண்வெளிக்கலங்கள்
சீன விண்வெளித் திட்டங்கள்
2013 இல் அறிவியல்
பந்தாவ்கர் தேசியப் பூங்கா

பந்தாவ்கர் தேசியப் பூங்கா (ஆங்கிலம்: Bandhavgarh National Park, தேவநாகரி : बांधवगढ राष्ट्रीय उद्दान) இந்தியாவின் புகழ் பெற்ற தேசியப் பூங்காக்களுள் ஒன்று. இது மத்தியப் பிரதேசம் மாநிலத்தின் உமாரியா மாவட்டத்தில் அமைந்துள்ளது. இந்தத் தேசியப் பூங்காவானது 105 சதுர கிலோமீட்டர்கள் பரப்பளவில் அமைந்துள்ளது. 1968 ஆம் ஆண்டு இது தேசியப் பூங்கா என அறிவிக்கப்பட்டது. பந்தாவ்கர் எனும் சமஸ்கிருதச் சொல்லுக்கு சகோதரர்களின் கோட்டை (Brother's Fort) என்று பொருள். இந்துக் கடவுள் ராமரும் அவரது சகோதரரான லஷ்மணனும் இங்கிருந்து இலங்கையைப் பார்ப்பதாக ஐதீகம்.

இந்தப் பூங்கா முக்கியமான பல்லுயிர்ப் பெருக்கம் (biodiversity) நடைபெறும் இடமாகும். இப்பூங்காவில் அதிக அளவில் புலிகள் உள்ளன. மேலும் சிறுத்தைகள், மற்றும் மான்களும் அதிக அளவில் உள்ளன. இது ஒரு பாதுகாக்கப்பட்ட வனப்பகுதியாகும்.

மேற்கோள்கள்

இந்திய தேசியப் பூங்காக்கள்
மத்தியப் பிரதேசம்
சரிஸ்கா தேசியப் பூங்கா

சரிஸ்கா தேசியப் பூங்கா (ஆங்கிலம்: Sariska national park) இந்தியாவின் ராஜஸ்தான் மாநிலத்தில் . இது முக்கியமான புலிகள் காப்பகம் ஆகும். இது அல்வார் மாவட்டத்தில் 866 சதுர கிலோமீட்டர்கள் பரப்பளவில் அமைந்துள்ளது. இந்தப் பூங்காவானது வறண்ட பகுதியில் அமைந்துள்ளது. இங்கு புற்களும் பாறைகளும் நிரம்பிக் காணப்படுகின்றன. 1955 ஆம் ஆண்டு இது வனவிலங்குப் பாதுகாக்கப்பட்ட பகுதியாக அறிவிக்கப்பட்டது. பின்னர் 1978 ஆம் ஆண்டில் இந்த தேசியப்பூங்காவில் புலிகள் பாதுகாப்புத் திட்டம் செயல்படுத்தப்பட்டது. இந்தத் தேசியப் பூங்காவானது ஜெய்ப்பூர் நகரிலிருந்து 107 கிலோமீட்டர்கள் தொலைவிலும் இந்தியாவின் தலைநகர் தில்லியிலிருந்து 200 கிலோமீட்டர்கள் தொலைவிலும் அமைந்துள்ளது. 2004 ஆம் ஆண்டின் வனவிலங்குகள் கணக்கெடுப்பின் படி இத்தேசியப் பூங்காவில் புலிகள் எதுவும் இல்லை. பின்னர் பல்வேறு விசாரணைகளுக்குப் பின்னர் அச்செய்தி உறுதி செய்யப்பட்டு, புதிதாக மூன்று புலிகள் விடப்பட்டன. இப்போது அங்கு 7 புலிகள் உள்ளன. வறண்ட வெப்பமண்டலக் காடுகளைக் கொண்ட இச்சரணாலயத்தில் கடமான், புள்ளிமான், காட்டுப்பூனை நரி, கழுதைப்புலி, அனுமன் குரங்கு ரீசசு குரங்கு, நீலப்பசு போன்ற விலங்குகள் காணப்படுகின்றன.

மேற்கோள்கள்

இந்திய தேசியப் பூங்காக்கள்
இராசத்தானிலுள்ள காட்டுயிர் காப்பகங்கள்
தங்க முக்கோணம் (பல்கலைக்கழகங்கள்)

தங்க முக்கோணம் (Golden Triangle) ஆக்ஸ்போர்டு, கேம்பிரிட்ஜ் மற்றும் லண்டன் தெற்கு ஆங்கிலம் நகரங்களில் அமைந்துள்ள முன்னணி பல்கலைக்கழகங்களின் தொகுதியின் ஒரு அதிகாரப்பூர்வமற்ற பெயர். ஆக்சுபோர்டு மற்றும் கேம்பிரிட்ஜ் பல்கலைக்கழகங்கள்  முக்கோணத்தின் வடிவில் இரு முனைகளாக இருக்கின்றன. மூன்றாவது முனையாக இம்பேரியல் லண்டன் கல்லூரி, லண்டன் பொருளாதார பள்ளி, ககிங்ஸ் லண்டன் கல்லூரி ஆகியவை லண்டன் பல்கலைக்கழகத்துடன் இணைந்து செயல்படுகின்றன. இந்த மூன்று பல்கலைக்கழகங்களே ஆராய்ச்சியின் மூலம் நிறைய வருவாயை ஈட்டித் தருகின்றன.

தங்க முக்கோணத்தின் உறுப்பினர்களாகக் கருதப்படும் பல்கலைக்கழகங்களின் பட்டியல் குறித்து ஆதாரங்களுக்கு இடையில் மாறுபாடு காணப்படுகின்றது. பொதுவாக கேம்பிரிட்ஜ் பல்கலைக்கழகம், ஆக்ஸ்போர்டு பல்கலைக்கழகம், இலண்டன் இம்பீரியல் கல்லூரி, கிங்ஸ் கல்லூரி லண்டன், லண்டன் ஸ்கூல் ஆஃப் எகனாமிக்ஸ் மற்றும் லண்டன் பல்கலைக்கழகக் கல்லூரி ஆகியவை  இதில் அடங்கும்.

மேற்கோள்கள்

குறிப்புகள் 

இங்கிலாந்து
இம்பட்டிக்கி

இம்பட்டிக்கி (Batiki) என்பது பிஜி நாட்டிற்கு சொந்தமான தீவு. இது லோமாய்விட்டி தீவுக்கூட்டத்தைச் சேர்ந்தது. இது 12 சதுர கி.மீ பரப்பளவைக் கொண்டது. குறைந்தளவிலான மக்கள் வசிக்கின்றனர். இங்கு போக்குவரத்து வசதிகள் இல்லை. சிறிய பள்ளியும், மருத்துவமனையும் உள்ளன. படகுகளின் மூலம் போக்குவரத்து மேற்கொள்ளப்படுகிறது. முவா, யவு, மனுக்கு, நய்கனி ஆகிய சிற்றூர்கள் உள்ளன.

மேற்கோள்கள்

பிஜியின் தீவுகள்
ஜெய்ப்பூர் மாவட்டம்

ஜெய்ப்பூர் மாவட்டம் (ஆங்கிலம்Jaipur District) வட இந்தியாவின் ராஜஸ்தான் மாநிலத்தில் உள்ள மாவட்டங்களுள் ஒன்று ஆகும். ஜெய்ப்பூர் நகரம் இம்மாநிலத்தின் தலைநகர் ஆகும். இந்தியாவின் அதிக மக்கட்தொகை கொண்ட நகரங்களில் இந்நகரம் 10 வது இடத்தில் உள்ளது. இம்மாவட்டமானது மொத்தம் 11,152 சதுர கிலோமீட்டர்கள் பரப்பளவு கொண்டது.

இம்மாவட்டத்தின் எல்லைகளாக சீகர் மாவட்டம், அல்வார் மாவட்டம், தௌசா மாவட்டம், சவாய் மாதோபூர் மாவட்டம், டோங் மாவட்டம், ஆஜ்மீர் மாவட்டம் மற்றும் நாகவுர் மாவட்டம் ஆகியவை அமைந்துள்ளது. 2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தின் மக்கள் தொகை 66,63,971 ஆகும்.

மாவட்ட நிர்வாகம்
7 ஆகஸ்டு 2023 அன்று ஜெய்ப்பூர் மாவட்டத்தின் பெரு நகர ஜெய்ப்பூர் மாநகராட்சி பகுதிகளை தவிர்த்த இதர வருவாய் வட்டங்களைக் கொண்டு புதிய  ஜெய்ப்பூர் கிராமிய மாவட்டம், சாபுரா மாவட்டம், தூடூ மாவட்டம் மற்றும் கோட்பூத்லி-பெக்ரோர் மாவட்டம் நிறுவப்பட்டப் பிறகு ஜெய்ப்பூர் மாநகர மாவட்டத்தில் உள்ள ஜெய்ப்பூர் மாநகராட்சி மற்றும் வருவாய் வட்டங்களும் பின்வருமாறு:
 பெரு நகர ஜெய்ப்பூர் மாநகராட்சி பகுதிகள்
  ஜெய்ப்பூர் வட்டம்  (பெருநகர ஜெய்ப்பூர் மாநகராட்சிக்கு உட்பட்ட ஜெய்ப்பூர் வட்டத்தின் பகுதிகள்) 
 கல்வாட் வட்டம் (பெருநகர ஜெய்ப்பூர் மாநகராட்சிக்கு உட்பட்ட  கல்வாட் வட்டத்தின் பகுதிகள்) 
 சங்கனேர் வட்டம் (பெருநகர ஜெய்ப்பூர் மாநகராட்சிக்கு உட்பட்ட சங்கனேர் வட்டத்தின் பகுதிகள்)
 ஆம்பர் வட்டம் (பெருநகர ஜெய்ப்பூர் மாநகராட்சிக்கு உட்பட்ட  ஆம்பர் வட்டத்தின் பகுதிகள்)

மாவட்டப் பிரிப்பு
இம்மாவட்டத்தின் ஜெய்ப்பூர் மாநகராட்சி பகுதிகளை தவிர்த்த இதர வருவாய் வட்டங்களைக் கொண்டு 7 ஆகஸ்டு 2023 அன்று புதிய  ஜெய்ப்பூர் கிராமிய மாவட்டம், சாபுரா மாவட்டம், தூடூ மாவட்டம் மற்றும் கோட்பூத்லி-பெக்ரோர் மாவட்டம் நிறுவப்பட்டது.

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள் 

இராஜஸ்தான் மாவட்டங்கள்
ஜெய்ப்பூர் மாவட்டம்
சென்னை காதல்

சென்னை காதல் (Chennai Kadhal) 2006ல் வெளிவந்த தமிழ்த் திரைப்படமாகும். பரத், ஜெனிலியா ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்கள்

வெளி இணைப்புகள்
 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
பரத் நடித்த திரைப்படங்கள்
ராதாரவி நடித்த திரைப்படங்கள்
அழகாய் இருக்கிறாய் பயமாய் இருக்கிறது

அழகாய் இருக்கிறாய் பயமாய் இருக்கிறது (Azhagai Irukkirai Bayamai Irukkirathu) 2006ல் விஜய் மில்டன் எழுதி இயக்கிய திரைப்படமாகும். இத்திரைப்படத்தில் பரத், மல்லிகா கபூர் ஆகியோர் முக்கிய கதாப்பாத்தரத்தில் நடித்திருந்தனர். யுவன் சங்கர் ராஜா இசையமைத்திருந்தார். 2006 ஆம் ஆண்டு மார்ச் மாதம் 25 ஆம் தேதியன்று இசை வெளியிடப்பட்டது. திரைப்படம் முதலில் ஊட்டியில் படமாக்கப்பட்டது.

இத்திரைப்படத்திற்கு இசையமைப்பாளர் யுவன் சங்கர் ராஜா இசையமைத்தார். 2006 ஆம் ஆண்டு மார்ச்சு மாதம் 25 ஆம் நாள் இசைவெளியீடு நடத்தப்பட்டது.

நடிகர்கள்

மேற்கோள்கள்

வெளி இணைப்புகள்
 
 http://www.indiaglitz.com/channels/tamil/review/7795.html

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
அறிமுக இயக்குநர் திரைப்படங்கள்
பரத் நடித்த திரைப்படங்கள்
எம். எசு. பாசுகர் நடித்த திரைப்படங்கள்
தொல்பாணியியம்

[[File:Henri Rousseau - Combat of a Tiger and a Buffalo.jpg|thumb|250px|என்றி ரூசோu, மழைக் காடொன்றில் புலிக்கும் எருமைக்கும்  சண்டை", 1908-1909, ஏர்மிட்டேச் அருங்காட்சியகம், சென். பீட்டசர்சுபர்க்]]
தொல்பாணியியம் (Primitivism) என்பது, மேல் நாட்டினர் அல்லாத வரலாற்றுக்கு முந்தியகால மக்களின் வடிவங்களைத் தமது ஓவியப் படைப்புக்களில் பயன்படுத்திய ஒரு மேல் நாட்டுக் கலை இயக்கம் ஆகும். பால் கோகின் (Paul Gauguin) தனது ஓவியங்களில் தாகித்தி மக்களின் ஓவியங்களிலும், மட்பாண்டங்களிலும் காணப்பட்ட அலங்கார வடிவங்களைத் தனது ஓவியங்களில் பயன்படுத்தியமை இதற்கு எடுத்துக்காட்டு. தொல்பாணி ஓவியக்கலையில் இருந்து கடன் வாங்கியது நவீன ஓவியத்தின் வளர்ச்சிக்கு முக்கியமானது. வேறு கலை இயக்கங்களைச் சேர்ந்த என்றி ரூசோ (Henri Rousseau), மிக்கைல் லரியோனோவ் (Mikhail Larionov), பால் கிளீ (Paul Klee) போன்ற தொழில்முறை ஓவியர்களது ஓவியங்களுக்கும் "தொல்பாணியியம்" என்னும் சொல்லைப் பயன்படுத்துவது உண்டு.

குறிப்புகள்

இவற்றையும் பார்க்கவும்
 ஓவியத்தின் வரலாறு
 புதிய தொல்பாணியியம்

வெளியிணைப்புக்கள்
John Zerzan, Telos 124, Why Primitivism?''. New York: Telos Press Ltd., Summer 2002. (Telos Press).
தொல்பாணியியம் தொடர்பான கட்டுரைகள் 
"தொல்பாணியியம் பொருளும் வழிமுறைகளும்"

ஓவியப்பாணிகள்
மானிடவியல்
கலை இயக்கங்கள்
கருவூலம்

கருவூலம் (ஆங்கிலம்: Treasury) என்னும் சொல் அரசு-நிதியைப் பாதுகாத்து வழங்கும் இடம் ஆகும். இக்காலத்தில் இது அரசு நாணயங்களைப் பேணும் இடமாகத் திகழ்கிறது. இவை தலைமைக் கருவூலம், கிளைக்கருவூலம் என்னும் அமைப்புகளில் இயங்கிவருகின்றன.

பண்டைக்காலக் கருவூலங்கள்
பண்டைக்காலங்களில் அரசர்கள் தங்கள் செல்வங்களை நிதியறைகளில் சேமித்து வைத்தனர். அன்னியர்கள் படையெடுத்து வரும் போது இந்த நிதியறைகளில் சேமித்து வைக்கப்பட்டுள்ள செல்வங்களைக் கொள்ளையடித்துச் செல்வர். ஆகவே இந்த நிதியறைகள் மிகுந்த பாதுகாப்புடன் வலிமையானதாக அமைக்கப்பட்டு இருக்கும்.

சங்ககாலக் கருவூலங்கள்
தமிழ்நாட்டில் சங்ககாலத்தில் இருந்த கருவூலங்கள் பற்றிய செய்திகளைச் சங்கநூல்கள் குறிப்பிடுகின்றன. 
 மாந்தை - சேர அரசர்களின் கருவூலம் மரந்தை அல்லது மாந்தை என்னும் துறைமுக நகரத்தில் இருந்தது. இமயவரம்பன் நெடுஞ்சேரலாதன் கடம்பர்களை வென்று கொண்டுவந்த செல்வத்தையும், இமயம் வரை வென்றதால் அடிபணிந்த மன்னர்கள் கொண்டுவந்து தந்த திறைச் செல்வத்தையும் இங்குப் பாதுகாத்தான்.
 குடந்தை - சோழர்களில் 'கொற்றச் சோழர்' எனப் போற்றப்பட்டவர்கள் குடந்தை நகரில் அரசுச் செல்வத்தைப் பாதுகாத்தனர்.
 காவிரிப்பூம்பட்டினம் - புகார்த் துறைமுகத்தில் அரசு விருந்தினர்களைப் பேணுவதற்காகச் அரசுச்செல்வம் வைக்கப்பட்டிருந்தது.
 மருங்கூர்ப் பட்டினம் என்னும் துறைமுகப் பட்டினத்தில் பாண்டியர் தம் கருவூலத்தை வைத்திருந்தனர்.
 மாவிலங்கை என்னும் தன் தலைநகரில் நல்லியக்கோடன் என்னும் வள்ளல்-அரசன் தன் கருவூலத்தை வைத்திருந்தான்.
 பாடலி என்னும் நகரில் நந்த அரசர்கள் கங்கை ஆற்று நீருக்கடியில் தம் கருவூலத்தை வைத்திருந்தனர்.
 செங்கண்மா – அரசன் செங்கண்மாத்து வேள் நன்னன் சேய் நன்னன் தன் கருவூலத்தை அவனது தலைநகரில் வைத்திருந்தான்.

வரலாற்றில் கருவூல அமைப்பு
கொளடில்யம் எனும் நூல் கருவூலம் (நிதியறை) அமைக்க வேண்டிய அமைப்பைக் குறிப்பிடுகிறது. அதன்படி,
 நிதியறைகள் சதுர வடிவில் அமைந்திருக்க வேண்டும். 
அதன் நாற்புறமும் நீர்க்கசிவில்லாதபடி பள்ளம் தோண்டி இருக்க வேண்டும்.  
அதன் நாற்புறமும் அடிப்பரப்பும் பெரிய கற்களையும்,பருத்து வயிரம் ஏறிய மரங்களாகிய பஞ்சரத்தையும்  
நிலமட்டத்தோடு ஒத்த மூன்று தளங்களையும் பலவகை உள்ளறைகளையும் கொண்டிருக்க வேண்டும்.மூன்று தளங்களில் நீரும், கல்லும் விரவி இறுக்கப்பட்டு மேல், நடு, கீழ் தளங்களாக இருக்க வேண்டும். 
பொறிகளால் அமைக்கப்பட்ட ஏணிகளையும், தெய்வப்படிவம் அமைந்த கதவினையும் உடையதாக நிலவறை அமைதல் வேண்டும்.

அடிக்குறிப்பு 

பொருளாதார முறைமைகள்
விறகு

விறகு (firewood) என்பது எரிக்கப் பயன்படும் மரத்துண்டுகளின் பெயராகும். இவை செங்கல் சூலைகளிலும் தொழிற்சாலைகளிலும் வீடுகளில் சமையலறைகளில் அடுப்புகளிலும் பயன்படுகின்றன. அடுப்புகளில் பயன்படுத்த அதிக சாம்பல் வராத, நன்றாக எரியக்கூடிய விறகுகளையே பயன்படுத்துவர். பாலை, முதிரை, வேம்பு, வீரை போன்ற மரங்களிலிருந்து செய்யப்படும் விறகுகள் குறிப்பிடத்தக்கவையாகும். சிலர் காடுகள், மலைகளின் பக்கம் சென்று அங்கு மரச் சுள்ளிகளையும் சிறு தடிகளையும் பொறுக்கி வந்து விறகாகப் பயன்படுத்துவர்.

குறிப்புகள்

மேற்கோள்கள்

எரிபொருட்கள்
வல்வை நூலகப் படுகொலைகள்

1985 வல்வெட்டித்துறைப் படுகொலைகள் அல்லது வல்வை நூலகப் படுகொலைகள் (1985 Valvettiturai massacre) என்பது 1985 மே 12 ஆம் நாள் யாழ்ப்பாண மாவட்டம், வல்வெட்டித்துறை நூலகத்தில் சுமார் 70 தமிழ்ப் பொதுமக்கள் இலங்கைப் படையினரால் படுகொலை செய்யப்பட்ட நிகழ்வாகும். இலங்கை இராணுவத்தினரால் சுற்றி வளைக்கப்பட்ட பொதுமக்கள் நகர நூலகத்துக்குள் செல்லுமாறு பணிக்கப்பட்டனர். அதன் பின்னர் நூலகம் இராணுவத்தினரால் குண்டு வைத்துத் தகர்க்கப்பட்டது. இந்நிகழ்வில் நூலகத்தினுள் இருந்த அனைத்துப் பொதுமக்களும் கொல்லப்பட்டனர்.

இவற்றையும் பார்க்க 
 1989 வல்வெட்டித்துறைப் படுகொலைகள்
 இலங்கை அரசுப் படைகளின் தாக்குதல்களின் பட்டியல்

மேற்கோள்கள் 

இலங்கையில் தமிழர்கள் படுகொலைகள்
வல்வெட்டித்துறை
முதலாம் ஈழப்போரில் இலங்கை இராணுவத்தினரின் தாக்குதல்கள்
1985 இல் இலங்கை
இலங்கையில் பொதுமக்கள் படுகொலைகள்
ஆயக்குடி

ஆயக்குடி (ஆங்கிலம்:Ayakkudi), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டத்தில் இருக்கும் ஒரு தேர்வு நிலை பேரூராட்சி ஆகும். இப்பகுதியை ஆய் மன்னர்கள் ஆண்டதால் ஆயக்குடி என்ற பெயர் வந்தது. இப்பகுதியை வேளிர் குல ஆயர் மன்னர்கள் ஆண்டனர். ஆயக்குடியில் 3,000 ஆண்டுகள் பழைமையான கல்திட்டைகள் கண்டுபிடிக்கப்பட்டுள்ளது.

அமைவிடம் 
திண்டுக்கல் - பழநி சாலையில் அமைந்த ஆயக்குடி பேரூராட்சி, பழநியிலிருந்து 5 கிமீ தொலைவிலும், திண்டுக்கல்லிருந்து 53 கிமீ தொலைவிலும் உள்ளது.

பேரூராட்சியின் அமைப்பு                    
56.56 சகிமீ பரப்பும், 18  பேரூராட்சி மன்ற உறுப்பினர்களையும், 64 தெருக்களையும் கொண்ட  இப்பேரூராட்சி பழனி (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி  7,314 வீடுகளும், 27,156 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 75.8% மற்றும்  பாலின விகிதம் 1,000 ஆண்களுக்கு, 1,007 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 13,054 மற்றும் 294 ஆகவுள்ளனர்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 402 மீட்டர் (1322 அடி) உயரத்தில் இருக்கின்றது.

முக்கிய பயிர்
இப்பகுதியில் எலுமிச்சை, இலவம்(பஞ்சு), கொய்யா, மா, தென்னை ஆகியன முக்கிய பயிர்களாகும். பருத்தி சாகுபடியும் உண்டு.சுவை மிகுந்த ஆயக்குடி கொய்யா தமிழ்நாட்டின் பல பகுதிகள் மற்றும் கேரளாவிற்கு அனுப்பப்பட்டு வருகிறது.

ஆயக்குடி இலவச பயிற்சி மையம்
இவ்வூரில் செயல்படும் ஆயக்குடி இலவச பயிற்சி மையம் தமிழக தேர்வாணையம் நடத்தும் தேர்வுகளுக்கு சிறப்பான பயிற்சி அளிக்கிறது.மேலும் இங்கு பயின்ற மாணவர்கள்  அனைவரும் தமிழ்நாட்டில் உள்ள பல்வேறு அரசு அலுவலகத்திலும் வேலை பர்ர்த்து வருகிறார்கள்,

ஆதாரங்கள்

திண்டுக்கல் மாவட்டத்தில் உள்ள பேரூராட்சிகள்
தமிழ்நாடு மாநிலத்திலுள்ள ஊர்களும் நகரங்களும்
இரவு விடுதி

இரவு கூடலகம் (Nightclub) என்பது இரவு நேர ஆடல் பாடல் போன்ற கேளிக்கை நிகழ்வுகளை விரும்புவோர் கூடும் ஒரு கூடமாகும். இவ்விடத்தை டிசுகோத்தே அல்லது டிசுகோ என்றும் அழைப்பர். சுருக்கமாக "கூடலகம்" (Club) என்றும் அழைப்பதுண்டு. இது “இரவு கேளிக்கை விடுதி”, ”இரவு நடன விடுதி” ஆகிய பெயர்களாலும் அழைக்கப்படுவதுண்டு.

இரவு விடுதி மது அருந்த, ஆட்டம் ஆட, இசை கேட்க போன்ற கேளிக்கைகளுக்காக இரவு நேரங்களில் பெரும்பான்மையாக இளையர்கள் செல்லும் ஒரு வணிகம் ஆகும்.  இது இரவு கேளிக்கை விடுதி, கூத்தரங்கம், னைற் கிளப் என்றும் குறிக்கப்படுவதுண்டு. இங்கு சிறப்பாக ஆட்டமும், தாளமும், டிசே சாவடியும் இருக்கும். இத்தகைய விடுதிகள் நியு யார்க், இலண்டன், மும்பாய், சென்னை, ரொறன்ரோ போன்ற பெரும் நகரங்களில் கூடிய அளவு இருக்கின்றன.

மேற்கோள்கள்

வெளி இணைப்புகள்

நடனம்
மகிழ்கலை
இரவு
பீட்டர்ஹவுஸ், கேம்பிரிச்சு

பீட்டர்ஹவுஸ் கல்லூரி (Peterhouse) கேம்பிரிச்சு பல்கலைக்கழகத்துடன் இணைந்த ஒரு கல்லூரியாகும். கேம்பிரிச்சு கல்லூரிகளிலேயே இது தான் பழமையான கல்லூரி.

பொது சேவகர்கள்

Elizabeth Butler-Sloss, Baroness Butler-Sloss - First female Lord Justice of Appeal (1988–1999); President of the Family Division, High Court of Justice (1999–2005)

வெளியிணைப்புக்கள்
பீட்டர்ஹவுஸ் கல்லூரி இணையத்தளம்

கேம்பிரிச்சுப் பல்கலைக்கழகம்
கம்பாரா

கம்பாரா (Kabara, [kamˈbara]) என்பது பிஜி நாட்டில் உள்ள தீவு. இது லவு தீவுக்கூட்டத்தைச் சேர்ந்தது. இத பரப்பளவு 31 சதுர கிலோமீட்டர்கள் ஆகும். சில நூறு மக்கள் வாழ்கின்றனர். 
இங்கு வேசி எனப்படும் மரங்கள் உள்ளன. இங்குள்ள மக்கள் மரவேலைப்பாடுகளைச் செய்யக்கூடியவர்கள்.

மேற்கோள்கள்

பிஜியின் தீவுகள்
இயோரி

இயோரி என்பது பிஜி நாட்டுக்குச் சொந்தமான ரொட்டுமா பகுதிக்கு உட்பட்ட தீவு. இது மாமானுசா தீவுக்கூட்டத்தைச் சேர்ந்தது. இதன் பரப்பளவு 24 ஏக்கர்கள் ஆகும். இது தனியாரின் உடைமையாக இருந்தது.
தற்போதும், இது தனியார் நிறுவனமொன்றின் சொத்தாக உள்ளது.

பிஜியின் தீவுகள்

மேற்கோள்கள்
சங்க காலப் பெண்பாற் புலவர்கள்

தமிழ் இலக்கியத்தின் பொற்காலம் எனச் சித்தரிக்கப்படும் சங்க காலம் தமிழ்ப் புலவர்கள் நிறைந்து வழிந்த காலம். அக்காலத்தில் ஆண்பாற் புலவர்களுக்குச் சளைக்காமல் பெண்பாற் புலவர்களும் இலக்கிய ஆளுமை மிக்கவர்களாகக் காணப்பட்டனர். சிறந்த பல தனிப்பாடல்களை, தொகுப்புக்களை இப்பெண்பாற் புலவர்கள் தமிழ் உலகுக்கு ஈந்தபோதும் அவர்களின் இயற்பெயர் அத்தொகுப்புக்களிலோ, தனிப்பாடல்களிலோ ஈண்டு குறிப்பிடப்படவில்லை என்பதை இலக்கியங்களை ஆராயும்போது தெளிவாகிறது.

பிற்காலத்தில் பெண்பாற் புலவர்களின் பெயர் எவ்வாறு சுட்டப்பட்டதெனின், அவர்கள் எழுதிய இலக்கியங்களில் அடிக்கடி பயன்படுத்தப்பட்ட சொற்களிலிருந்தே அவர்களுக்கு பெயர் வைக்கப்பட்டது என்பதே உண்மை.எடுத்துக்காட்டாக செம்புலம் பற்றி ஒரு புலவர் பாடுகிறார். அவர் பெயர் ஆய்வாளர்களால் அறியப்படவில்லை. ஆயினும் கவிதை இரசம் கொட்டுகிறது. எனவே அப்புலவருக்கு செம்புலப்பெயனீரார் என்று பெயர் சூட்டினர்.

சங்ககாலத்தைச் சேர்ந்த புலவர்களை சங்ககாலப் புலவர்கள் என்கிறார்கள். இதில் முதற் சங்கத்தில் 549 புலவர்களும், இரண்டாம் சங்கத்தில் 449 புலவர்களும், மூன்றாம் சங்கத்தில் 468 புலவர்களும் தமிழ் வளர்த்திருக்கின்றனர். இந்த 1446 புலவர்களில் பெண்பாற் புலவர்கள் 32 பேர் இருந்திருக்கின்றனர். இந்தப் பெண்பாற் புலவர்கள் பெயர்களும், அவர்கள் பாடிய பாடல்கள் அகநானூறு, புறநானூறு, குறுந்தொகை, பதிற்றுப்பத்து, பொருநர் ஆற்றுப்படை, நற்றிணை என்கிற பிரிவில் எத்தனை பாடல்கள் இடம் பெற்றுள்ளன என்பது குறித்த பட்டியல் இங்கே தரப்பட்டுள்ளது.

சங்க கால பெண்பாற் புலவர்கள் 

 அச்சியத்தை மகள் நாகையார்
 ஔவையார்
 அள்ளுரர் நன்முல்லை
 ஆதிமந்தி - குறுந் 3
 இளவெயினி - புறம் 157
 உப்பை ஃ உறுவை
 ஒக்கூர் மாசாத்தியார் 
 கரீனா கண்கணையார்
 கவியரசி
 கழார் கீரன் எயிற்றியார்
 கள்ளில் ஆத்திரையனார்
 காக்கை பாடினியார் நச்செள்ளையார்
 காமக்கணிப் பசலையார்
 காரைக்காலம்மையார்
 காவற்பெண்டு
 கிழார் கீரனெயிற்றியார்
 குடபுலவியனார்
 குமிழிநாழல் நாப்பசலையார்
 குமுழி ஞாழல் நப்பசையார்
 குறமகள் ஃ இளவெயினி
 குறமகள் ஃ குறிஎயினி
 குற மகள் இளவெயினியார்
 கூகைக்கோழியார்
 தமிழறியும் பெருமாள்
 தாயங்கண்ணி - புறம் 250
 நக்கண்ணையார்
 நல்லிசைப் புலமை மெல்லியார்
 நல்வெள்ளியார்
 நெட்டிமையார்
 நெடும்பல்லியத்தை
 பசலையார்
 பாரிமகளிர்
 பூங்கண்ணுத்திரையார்
 பூங்கண் உத்திரையார்
 பூதபாண்டியன் தேவியார்
 பெண்மணிப் பூதியார்
 பெருங்கோப்பெண்டு 
 பேய்மகள் இளவெயினி
 பேயனார்
 பேரெயென் முறுவலார்
 பொத்தியார்
 பொன்மணியார்
 பொன்முடியார்
 போந்தலைப் பசலையார்
 மதுவோலைக் கடையத்தார்
 மாற்பித்தியார்
 மாற்பித்தியார், இயற்பெயர் பித்தி
 மாறோக்கத்து நாப்பசலையார்
 முள்ளியூர் பூதியார்
 முன்னியூப் பூதியார்
 வரதுங்க ராமன் தேவியார்
 வருமுலையாருத்தி
 வில்லிபுத்தூர்க் கோதையார்
 வெண்ணிக் குயத்தியார்
 வெள்ளி வீதியார்
 வெறிபாடிய காமக்கண்ணியர்

இவற்றையும் காண்க 
 சங்க காலப் புலவர்கள்

மேற்கோள்கள் 

தமிழ் இலக்கியம்
சங்கத் தமிழ்ப் பெண் புலவர்கள்
தவுவா

தவுவா (Tavua) என்பது பிஜி நாட்டில் உள்ள நகரம். இது நந்தி நகரில் இருந்து 91 கி.மீ தொலைவில் உள்ளது. இது 100 சதுர கி.மீ பரப்பளவில் உள்ளது. ஏறத்தாழ 2000 மக்கள் வசிக்கின்றனர். 
இதை ஒன்பது பேர் கொண்ட நிர்வாகக் குழு ஆட்சி செய்யும். மூன்றாண்டுக்கு ஒரு முறை இந்த குழு தேர்ந்தெடுக்கும்.

மேற்கோள்கள்

பிஜியின் நகரங்கள்
மீரா சோப்ரா

மீரா சோப்ரா ஒரு இந்திய திரைப்பட நடிகையாவார். இவர் நிலா என்று பரவலாக அறியப்படுகிறார். தமிழ், தெலுங்கு மற்றும் பாலிவுட் திரைப்படங்களில் நடித்துள்ளார்.

திரைப்படங்கள்

ஆதாரங்களும் மேற்கோள்களும்

வெளி இணைப்புகள் 

1985 பிறப்புகள்
வாழும் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
லெவுகா

லெவுகா, பிஜி நாட்டின் லோமாய்விட்டி மாகாணத்தில் அமைந்துள்ள நகரம். இது ஓவலவு தீவில் உள்ளது. இங்கு ஏறத்தாழ ஆயிரம் மக்கள் வசிக்கின்றனர். இந்த தீவின் முக்கிய நகரம் இதுவே.

பிஜி நாட்டின் பள்ளி, வங்கி, மருத்துவமனை உள்ளிட்ட பல அமைப்புகள் முதன்முதலில், லெவுகா பகுதியிலேயே தொடங்கப்பட்டவை.

சான்றுகள்

இணைப்புகள்
 அரசு இணையதளம்
 லெவுகா பற்றி

மேற்கோள்கள்

பிஜியின் நகரங்கள்
அன்னமய்யா (திரைப்படம்)

அன்னமய்யா, 1997 ஆம் ஆண்டில் வெளியான தெலுங்குத் திரைப்படம். இது அன்னமய்யா என்ற தெலுங்கு இசைக்கலைஞரின் வாழ்க்கை வரலாற்றைப் பற்றியது. இதில் அக்கினேனி நாகார்ஜுனா, ரம்யா கிருஷ்ணன், ரோஜா செல்வமணி ஆகியோர் முன்னணி வேடங்களில் நடித்திருந்தனர். இந்தப் படத்திற்கு எட்டு நந்தி விருதுகள் கிடைத்துள்ளன. இரண்டு தேசிய விருதுகளையும் பெற்றுள்ளது.

பாடல்கள்
இந்த படத்தில் மொத்தம் 41 பாடல்கள் உள்ளன. இவற்றில் பல அன்னமய்யாவின் கீர்த்தனைகள் ஆகும்.

மேற்கோள்கள்

வெளி இணைப்புகள் 
 

1997 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
வாழ்க்கை வரலாற்றுத் திரைப்படங்கள்
எராப்ரகடா

எராப்பிரகடா எராண்ணா (Errapragada Erranna,  என்பவர் ஒரு தெலுங்குக் கவிஞர் ஆவார். இவர் புரோலயா வேமா ரெட்டியின் (1325–1353) பேரரசில் அரசவைக் கவிஞராக இருந்தவர். இவர் "பிரபந்த பரமேசுவரா" என்று புகழப்பட்டவர்.

சமசுகிருத மகாபாரதத்தை தெலுங்கில் மொழிபெயர்த்தவர்களில் இவரும் ஒருவர். தெலுங்கில் முக்கவிகளில் இவரும் ஒருவர். மற்றவர்கள் நன்னய்யா, திக்கனா ஆகியோர் ஆவர். அரி வம்சம், இராமாயணம் ஆகியவற்றையும் மொழிபெயர்த்தார். நரசிம்ம புராணம் என்ற சொந்த நூலையும் எழுதினார்.

மேற்கோள்கள்

தெலுங்கு கவிஞர்கள்
14-ஆம் நூற்றாண்டு மக்கள்
கோருமாரா தேசியப் பூங்கா

கோருமாரா தேசியப் பூங்கா (ஆங்கிலம்: Gorumara National Park, வங்காள மொழி: গরুমারা জাতীয় উদ্যান) இந்தியாவின் மேற்கு வங்காளம் மாநிலத்தில் அமைந்துள்ளது. இது இமயமலை அடிவாரத்தின் தெராய் பகுதியில் உள்ளது. இது புல்வெளிகளும் காடுகளும் நிறைந்த பகுதி ஆகும். இந்தப் பூங்காவில் இந்தியக் காண்டாமிருகம் அதிக அளவில் காணப்படுகிறது.

பராமரிப்பு
முதலில் இப்பகுதி 7 சதுர கிலோமீட்டர்கள் பரப்பளவில் மட்டுமே இருந்தது. பின்னர் அருகிலுள்ள இடங்களையும் சேர்த்து 80 சதுர கிலோமீட்டர்களாக அதிகரிக்கப்பட்டது. இந்தப் பூங்காவானது மேற்கு வங்காள அரசாலும், 2009 ஆம் ஆண்டு முதல் மத்திய அரசின்  சுற்றுச் சூழல் மற்றும் வனத்துறை அமைச்சால் பராமரிக்கப்படுகிறது.

உருவாக்கம்
1895 ஆண்டிலிருந்து பாதுகாக்கப்பட்ட வனப்பகுதியாக இருந்து வந்தது. இது 1949 ஆம் ஆண்டு வனவிலங்குகள் காப்பகமாக அறிவிக்கப்பட்டது. பின்னர் இங்கு காண்டாமிருகங்கள் அதிகரித்ததால் இப்பகுதி 1994 ஆம் ஆண்டு ஜனவரி மாதம் 31 ஆம் தியதி தேசியப் பூங்காவாக அறிவிக்கப்பட்டது.

அமைவிடம்
இந்தத் தேசியப் பூங்காவானது ஜல்பாய்குரி மாவட்டத்தில் மல்பஜார் பகுதியில் அமைந்துள்ளது. இந்தப் பூங்காவின் வெப்பநிலை நவம்பர் முதல் பிப்ரவரி வரையான மாதங்களில் 10 முதல் 21 ° செல்சியசாகவும், மார்ச்சு மற்றும் ஏப்ரல் மாதங்களில் 24 முதல் 27 ° செல்சியசாகவும், மே முதல் அக்டோபர் வரையிலான மாதங்களில் 27 to 37 ° செல்சியசாகவும் இருக்கும்.

புகைப்படம்

மேற்கோள்கள்

இந்திய தேசியப் பூங்காக்கள்
மேற்கு வங்காளம்
ஜல்பாய்குரி மாவட்டம்
மனோஜ் பாரதிராஜா

மனோஜ் கே பாரதி தமிழ்த் திரைப்பட நடிகர் ஆவார். இவர் பல தமிழ்த் திரைப்படங்களில் நடித்துள்ளார். இவர் இயக்குநர் பாரதிராஜாவின் மகன் ஆவார்.

தொழில் வாழ்க்கை 
இவர் ஒரு நடிகர் ஆவதற்கு முன்பு தமிழ் திரையுலகில், உதவி இயக்குனராக பணியாற்றினார். இவர் தியேட்டர் ஆர்ட்ஸ் உள்ள தெற்கு புளோரிடா பல்கலைக்கழகத்தில் படித்தார்.

இவர் 1999ம் ஆண்டு தாஜ்மஹால் என்ற தமிழ்த் திரைப்படத்தின் மூலம் நடிகராக அறிமுகம் ஆனார். இந்த திரைப்படத்தை பாரதிராஜா இயக்கினார். இவருக்கு ஜோடியாக ரியா சென் நடித்தார்.

தனிப்பட்ட வாழ்க்கை
இவர் நவம்பர் 19, 2006 அன்று, தனது காதலியான நடிகை நந்தனாவை திருமணம் செய்தார். இவர்களுக்கு 2 பெண்குழந்தைகள் உண்டு.

திரைப்படங்கள்

வெளி இணைப்புகள்

மேற்கோள்கள்

தமிழ்த் திரைப்பட நடிகர்கள்
வாழும் நபர்கள்
1976 பிறப்புகள்
இந்திய நடிகர்கள்
தேனி மாவட்ட நபர்கள்
1974 பிறப்புகள்
தமிழ்நாட்டுத் திரைப்பட நடிகர்கள்
கசாரிபாக் தேசியப் பூங்கா

ஹசாரிபாக் தேசியப் பூங்கா(ஆங்கிலம்: Hazaribagh National Park) இந்தியாவின் ஜார்கண்ட் மாநிலத்தில் ஹசாரிபாக் நகரிலிருந்து 12 கிலோமீட்டர்கள் தொலைவில் அமைந்துள்ளது. இங்கு புலிகள், சிறுத்தைகள், கடமான்கள், புள்ளிமான்கள், காட்டெருதுகள், காட்டுப்பன்றி மற்றும் நீலான் போன்றவை அதிகம் காணப்படும். இப்பூங்கா ஹசாரிபாக் நகரிலிருந்து 17 கிமீ தொலைவிலும், ராஞ்சி நகரிலிருந்து இந்த தேசியப் பூங்கா 135 கிலோமீட்டர்கள் தொலைவிலும் அமைந்துள்ளது. சுற்றுலாப்பயணிகளின் வசதிக்காக காட்சிக் கோபுரங்கள் உள்ளன. இந்தப் பூங்காவில் புலிகளின் எண்ணிக்கை குறைவாக காணப்படுகிறது. மொத்தம் 14 புலிகள் 1991 ஆம் ஆண்டு கணக்கெடுப்பில் பதிவு செய்யப்பட்டன. இந்தப்பூங்கா 186 சதுர கிலோமீட்டர்கள் பரப்பளவு கொண்டது.

மேற்கோள்கள்

இந்திய தேசியப் பூங்காக்கள்
ஜார்க்கண்டின் புவியியல்
சார்க்கண்டு காட்டுயிர் காப்பகங்கள்
நீல சீகாரப் பூங்குருவி

நீல சீகாரப் பூங்குருவி (Blue Whistling Thrush - Myophonus caeruleus) என்பது இந்தியத் துணைக்கண்டத்தின் இமயமலையிலிருந்து தென்கிழக்கு ஆசியா வரை காணப்படும் ஓர் சீழ்க்கையொலி எழுப்பும் பறவையாகும். இது மனிதர் போன்று சத்தமாக சீழ்க்கையொலி மூலம் வைகறையிலும் அந்திப் பொழுதிலும் பாடுவதால் நன்கு அறியப்பட்டது. பரவியுள்ள இவை அளவிலும் இறகினாலும் துணை இனமாக கருதப்படுகின்றன. ஏனைய இனங்கள் போன்று இவை நிலத்தில், சிற்றோடை மற்றும் ஈரலிப்பான இடங்களில் காணப்படும் நத்தை, நண்டு, பழங்கள், பூச்சிகள் ஆகியவற்றை உண்கின்றன.

துணையினங்கள்

ஆறு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:

 மை. கே. தெம்மின்க்கி விகோர்சு, 1831 – மத்திய ஆசியாவின் மலைகள் முதல் மத்திய மேற்கு சீனா மற்றும் வடகிழக்கு மியான்மர்
 மை. கே. கேருலியசு (இசுகோபோலி, 1786) - மத்திய, கிழக்கு சீனா
 மை. கே. யூசெனீ ஹூயூம், 1873 – மத்திய மியான்மர் முதல் கிழக்கு தாய்லாந்து, தெற்கு சீனா மற்றும் வடக்கு, மத்திய இந்தோசீனா
 மை. கே. கிராசிரோசுட்ரிசு ராபின்சன், 1910 - தென்கிழக்கு தாய்லாந்து, கம்போடியா மற்றும் வடக்கு, மத்திய மலாய் தீபகற்பம்
 மை. கே. திக்ரோரிஞ்சசு சால்வதோரி, 1879 - தெற்கு மலாய் தீபகற்பம் மற்றும் சுமாத்திரா
 மை. கே. பிளவிரோசுட்ரிசு (கோர்சூபீல்ட், 1821) - சாவகம்

உசாத்துணை

திபெத்தியப் பறவைகள்
சீனப் பறவைகள்
நடு ஆசியப் பறவைகள்
இமயமலைப் பறவைகள்
பூங்குருவிகள்
பப்பி லஹரி

பப்பி லஹரி (Bappi Lahiri) அல்லது ஆலோகேஷ் லஹரி (27 நவம்பர் 1952 - 15 பெப்ரவரி 2022) இந்தியத் திரையுலகில் ஒரு இசையமைப்பாளர் ஆவார். இந்திய சினிமாவில் டிஸ்கோ இசை பயன்படுத்துவதை பிரபலப்படுத்தியதில் இவருக்கும் பங்கு உண்டு.

இசையமைத்த தமிழ்த் திரைப்படங்கள் 
 அபூர்வ சகோதரிகள் - (1983)
 பாடும் வானம்பாடி - (1985)
 கிழக்கு ஆப்பிரிக்காவில் சீலா - (1987)

இறப்பு 
பப்பி லஹிரி நுரையீரல் தொற்று காரணமாக மும்பையில் 2022 பெப்ரவரி 15 அன்று இரவு 11:45 மணிக்கு தனது 69ஆவது வயதில் காலமானார்.

மேற்கோள்கள் 

இந்தியத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
1952 பிறப்புகள்
2022 இறப்புகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பிலிம்பேர் விருதுகள் வென்றவர்கள்
அரச சொர்க்கப் பறவை

அரச சொர்க்கப் பறவை (King Bird-of-paradise, Cicinnurus regius) என்பது சிறிய, கிட்டத்தட்ட 16 செமீ நீளமுடைய, பரடிசயிடே குடும்ப பசரின் பறவையாகும். ஆண் பறவை மிகுந்த செந்நிறம், வெள்ளை நிறத்துடன், பிரகாசமான நீல நிறப் பாதங்களுடன், பச்சை முனை விசிறி போன்ற இறகுகளை தோளில் கொண்டிருக்கும். இரு நீண்ட, வாலிலுள்ள கம்பி போன்ற அமைப்பும் அதன் முனையில் மரகதப் பச்சை தட்டு இறகுகள் அலங்கரிக்கின்றன. அலங்காரமற்ற பெண் பறவை பழுப்பு நிறத்தில் காணப்படும்.

உசாத்துணை

வெளியிணைப்புக்கள் 

 BirdLife Species Factsheet
 King Bird-of-Paradise, courtship display at YouTube, by Cornell Lab of Ornithology

சந்திரவாசிகள்
டூ அண்டு எ ஹாஃப் மென்

டூ அண்டு எ ஹாஃப் மென் (Two and a Half Men) என்பது ஒரு அமெரிக்க நாட்டு தொலைக்காட்சி சூழ்நிலை நகைச்சுவை தொடர் ஆகும், இந்த தொடர் சிபிஎஸ் தொலைக்காட்சியில் செப்டம்பர் 22, 2003 முதல் பிப்ரவரி 19, 2015 வரை பன்னிரண்டு பருவங்கள் மற்றும் 262 அத்தியாயங்களுடன் ஒளிபரப்பப்பட்டது.

இதில் முதலில் ஜான் கிரையர் மற்றும் அங்கசு டி. ஜோன்சு ஆகியோருடன் சார்லி சீன் என்பவர் முக்கிய வேடத்தில் நடித்துள்ளனர். இந்த தொடரின் கதை சார்லி ஹார்பர், அவரது உத்தம சகோதரர் ஆலன் மற்றும் ஆலனின் குறும்புக்கார மகன் ஜேக் ஆகியோரைப் பற்றியது.

மேற்கோள்கள்

வெளி இணைப்புகள் 

தொலைக்காட்சி நிகழ்ச்சிகள்
ஆங்கிலத் தொலைக்காட்சித் தொடர்கள்
அமெரிக்கத் தொலைக்காட்சித் தொடர்கள்
2003 இல் தொடங்கிய தொலைக்காட்சி நிகழ்ச்சிகள்
2015 இல் நிறைவடைந்த தொலைக்காட்சி நிகழ்ச்சிகள்
நாடகத் தொலைக்காட்சி தொடர்கள்
மாஞ்சா வேலு

மாஞ்சா வேலு 2010ல் வெளிவந்த தமிழ் திரைப்படமாகும். இதனை ஏ. வெங்கடேஷ் இயக்கினார். இத்திரைப்படத்தில் அருண் விஜய், கார்த்திக், பிரபு, தன்சிகா மற்றும் விஜயகுமார் ஆகியோர் நடித்திருந்தனர்.

நடிகர்கள்
 அருண் விஜய் - வேலு
 கார்த்திக் (தமிழ் நடிகர்) - சுபாஷ் சந்திர போஷ்
 தன்சிகா - அஞ்சிலி
 பிரபு - கௌதம் கணேஷ்
 சந்தானம் - மாணிக்கம்
 சந்திரசேகர் - உமாபதி 
 ஹேமந் - தினேஷ்
 ரியாஷ் கான் - ஈஸ்வர பாண்டியன்
 இளவரசு - சிவஞானம்
 கஞ்சா கறுப்பு - பூசன்
 விஜயகுமார் - வேலுவின் தந்தை
 அனு ஹாசன் - சுபாஷ் சந்திர போஸ் மனைவி
 நிழல்கள் ரவி - அஞ்சலி தந்தை
 மீரா கிருஷ்ணன் - வேலு அம்மா
 தியாகு 
 சகீலா - பூசன் தாய்

ஆதாரங்கள்

மேற்கோள்கள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
அருண் விஜய் நடித்த திரைப்படங்கள்
பிரபு நடித்த திரைப்படங்கள்
சந்தானம் நடித்த திரைப்படங்கள்
விஜயகுமார் நடித்த திரைப்படங்கள்
தன்சிகா

தன்சிகா () 20 நவம்பர் 1989 ஒரு இந்தியத் திரைப்பட நடிகையாவார். பேராண்மை திரைப்படத்தில் நடித்து தமிழ்த் திரைப்பட உலகில் பிரபலமானார். இவர் தஞ்சையில் பிறந்தவராவார், இவரது தாய் மொழி தமிழ் ஆகும். பின்பு அரவான், பரதேசி போன்ற தமிழ் படங்களில் நடித்தார். 2016 ஆம் ஆண்டு ரஜினிகாந்த்துடன் கபாலி படத்தில் நடத்துள்ளார்.

திரைப்படப் பட்டியல்

ஆதாரம்

வெளியிணைப்புகள் 
 

வாழும் நபர்கள்
1989 பிறப்புகள்
தமிழ்த் திரைப்பட நடிகைகள்
இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
தஞ்சாவூர் மாவட்ட நபர்கள்
தமிழ்நாட்டு நடிகைகள்